Pokyny upravujúce podmienky prevádzky, vnútorného režimu školy a výchovno-vzdelávacieho procesu v školskom roku 2020/2021

Dodatok č.3 k pokynom upravujúcim podmienky výchovno-vzdelávacieho procesu v školskom roku 2020/2021

**Opatrenia prijaté so súhlasom zriaďovateľa**

**s účinnosťou od 12. októbra 2020**

*V čase mimoriadnej situácie spôsobenej ochorením COVID – 19 sa v období od 12.10.2020 upravujú týmto prevádzkovým poriadkom postupy, organizácia a podmienky výchovy, vzdelávania a stravovania s rešpektovaním opatrení Úradu verejného zdravotníctva SR a Rozhodnutia ministra školstva, vedy, výskumu a športu SR.*

*Tento dodatok vychádza z prijatých opatrení rešpektujúcich núdzový stav vyhlásený Vládou SR k 12. októbru 2020.*

Vypracovala: Mgr. Alžbeta Ličková, RŠ

Dňom 12. októbra 2020 sa upravujú podmienky výchovno-vzdelávacieho procesu a záujmovej činnosti v škole, a to v súlade s ***Rozhodnutím ministra školstva, vedy, výskumu a športu,*** podľa § 150 ods. 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) s účinnosťou od 12. októbra 2020.

Naďalej ostávajú platné opatrenia s účinnosťou od 01.10. 2020. Nad ich rámec sa stanovuje:

1. **. Všetci žiaci školy, teda aj žiaci I. stupňa majú povinnosť nosiť rúška v interiéri aj exteriéri školy** počas celej doby výchovno-vzdelávacieho procesu s výnimkou konzumácie jedál a nápojov.
2. **Výnimka z nosenia rúšok** platí napríklad pre nepočujúcich, pre autistické deti či deti s mentálnymi poruchami.
3. Nosenie rúšok je **povinné aj pre pedagógov, odborných zamestnancov a nepedagogických zamestnancov a všetkých návštevníkov školy.**
4. Mimoriadne **sa prerušuje skupinové vyučovanie v základnej umeleckej škole** (výtvarný a tanečný odbor).
5. Mimoriadne sa **prerušuje záujmové vzdelávanie** v školách a školských zariadeniach, t.j. **prerušuje sa všetka krúžková činnosť**. Podľa podmienok a možností sa záujmové vzdelávanie bude realizovať dištančnou formou.
6. V školskom roku 2020/2021 vo všetkých školách a školských zariadeniach nemožno uskutočniť školské aktivity podľa § 28 ods. 16, § 30 ods. 7 a § 33 ods. 12 školského zákona najmä:

» výlety a exkurzie,

» športové výcviky a školské športové súťaže,

» pobyty v škole v prírode a aktivity školy v prírode,

» kurzy na ochranu života a zdravia,

» kurzy pohybových aktivít v prírode,

» dni otvorených dverí, a to

**do termínu skončenia výnimočného stavu, núdzového stavu alebo mimoriadnej situácie**